దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
రికార్డ్ కోసం సన్‌రైజర్స్.. ప్లేఆఫ్ కోసం కోహ్లిసేన!
రికార్డ్ స్థాయి విజయాలతో లీగ్ దశను ముగించాలని సన్‌రైజర్స్, ప్లేఆఫ్ రేసులో నిలవాలంటే గెలవక తప్పనిస్థితిలో బెంగళూరు గురువారం రాత్రి బరిలో దిగుతున్నాయి.
Samayam Telugu | Updated:
May 17, 2018, 01:33PM IST
వరుసగా రెండు విజయాలు సాధించి ప్లే ఆఫ్ ఆశలు సజీవంగా ఉంచుకున్న కోహ్లి సేన గురువారం రాత్రి సన్‌రైజర్స్‌తో పోరుకు సిద్ధపడుతోంది. 12 మ్యాచ్‌ల్లో 9 విజయాలతో పాయింట్ల పట్టికలో అగ్రస్థానంలో ఉన్న హైదరాబాద్ మరో విజయం కోసం బరిలో దిగనుండగా.. ఈ మ్యాచ్ గెలవడం ద్వారా ప్లేఆఫ్‌ అవకాశాలను మెరుగు పర్చుకోవాలని బెంగళూరు భావిస్తోంది.
రాయల్ ఛాలెంజర్స్ 10 మ్యాచ్‌ల్లో 3 విజయాలతో ఓ దశలో ప్లేఆఫ్ రేసు నుంచి నిష్క్రమించినట్లు కనిపించింది. కానీ ఢిల్లీ, పంజాబ్‌లపై గెలవడం ద్వారా తిరిగి పోటీలోకి వచ్చింది. సన్‌రైజర్స్ , రాజస్థాన్‌లతో జరిగే చివరి రెండు మ్యాచ్‌ల్లో గెలవడం ద్వారా టాప్-4లో నిలవాలని కోహ్లి సేన భావిస్తోంది.